**Convocatòria LABoratori:**

***Investigar modes d’investigar entre gravetats***

**de Laura Vilar Dolç amb la col·laboració de Josefina Zuain i Pierre-Michaël Faure**

del 6 al 10 d’octubre de 2025 a nunart (Barcelona)

Coorganitzat amb el Mercat de les Flors

**LAB *Investigar modes d’investigar entre gravetats***

Aquest laboratori és una de les formes que pren la col·laboració de Laura Vilar Dolç amb el Mercat de les Flors, juntament amb la presentació de la Performance *Entre gravetats* i el llibre *Espai entreceptiu. Una investigació artística ballant.*

Coordinar laboratoris ha estat un dispositiu clau del seu procés de recerca. És per això que proposa compartir alguns d'aquests modes de fer, alguns procediments i recorreguts capaços d'establir articulacions *entreceptives*\* **entre pràctiques de moviment, pràctiques d'escriptura i altres materialitats** que es van composant durant els processos de recerca.

L**'objectiu d’aquest laboratori és que lxs participants investiguin els seus modes d'investigar**, entrant en contacte amb la constel·lació dels seus interessos i materials, per tal de treballar i desplegar l'arxiu *entreceptiu* que anirà emergint. **Al finalitzar, cada persona marxarà amb una col·lecció de materials generats durant el laboratori**.

Les diferents pràctiques i propostes entre gravetats seran: **improvisacions, exploracions propioceptives, observació de traços, pautes d'escriptura i registre, exercicis d'escolta somàtica, dispositius per compartir els processos**, etc.

El laboratori està dissenyat com un espai per a la investigació, amb la intenció de multiplicar tant les preguntes com els modes d’acostar-s’hi i generar. Investigar és, des d'aquesta perspectiva, una operació que es fa en col·lectiu. És per això **que** [**Josefina Zuain**](https://www.instagram.com/josefina.zuain/) **i** [**Pierre-Michaël Faure**](https://www.imflieger.net/artist/pierre-faure-fr-en/?lang=en), persones indispensables en el seu procés, acompanyaran [**Laura Vilar Dolç**](https://www.institutdelteatre.cat/contactar/professorat/pld56/vilar-dolc-laura) **durant aquest laboratori**.

Més informació: <https://mercatflors.cat/espectacle/entre-gravetats/>

\* L'espai entreceptiu és una noció proposada per Laura Vilar Dolç en la seva recerca doctoral. Fa referència al sistema de relacions interconnectades i amb capacitat de comunicació entre el sistema propioceptiu del cos i la xarxa multidireccional d'escolta-acció que s'estén més enllà dels seus límits.

**Dates i horari LAB:**

Del 6 al 10 d’octubre, d’11 a 15 h.

**Lloc:**

[nunart](https://nunartbcn.com/ca/) carrer del telègraf, 67, 08041 Barcelona

**Preu:**

General – 30 €

**Perfil:**

Dirigit a persones interessades a pensar des del moviment**: ballarinxs, estudiantxs de moviment, investigadorxs, artistes de totes les disciplines**, etc.

**Places:**

25 places

**Programa taller:**

5 sessions de 4 hores(amb una pausa)

A partir dels modes de fer que han tramat la investigació, es planteja el laboratori a través de les següents pràctiques:

* de **moviment** \_ podran ser exploracions guiades, materials coreogràfics, improvisacions col·lectives, etc.
* d’**escriptura i registre** \_ cada persona generarà un arxiu expandit a partir de les seves experiències.
* d’**obertura del procés i retorns** \_ des d’una perspectiva associativa i generativa.

**Fitxa artística:**

[**Josefina Zuain**](https://www.instagram.com/josefina.zuain/) **(Argentina)** \*

Ballarina i escriptora. Coordina tallers d'escriptura per a artistes i exerceix com a consultora de projectes a l'àrea de l'art i afins. És Llicenciada en Arts per la Facultat de Filosofia a la Universitat de Buenos Aires. El 2019 va finalitzar el Màster en Estudis Avançats en Història de l'Art, Universitat de Salamanca, amb beca internacional atorgada per la Fundació Carolina i Banco Santander (amb tesi). Dirigeix un segell editorial especialitzat en continguts de dansa, 2da en Papel Editora i una plataforma virtual en format arxiu que reuneix 10 anys de producció de continguts al voltant de la Dansa: <http://cuadernosdedanza.com.ar/> ISSN22508708.

[**Pierre-Michaël Faure**](https://www.imflieger.net/artist/pierre-faure-fr-en/?lang=en) **(França)**

Intèrpret, coreògraf i pedagog, Pierre-Michaël es va formar des de petit en dansa clàssica al Conservatori de Perpinyà i després a l'Escola d'Òpera de Marsella.  Va apostar per la creació contemporània i va començar la seva carrera com a intèrpret en diverses companyies nacionals i internacionals, com el Ballet Atlantique Régine Chopinot o la Compagnie Taffanel.  Actualment exerceix la docència a França i a l'estranger, on desenvolupa treballs específics amb nens i adults.

\*És al costat de Josefina Zuain que he desenvolupat aquests laboratoris i aquest mode de treballar la recerca. La genealogia d'aquesta manera d’anomenar radica en el seu projecte editorial 2DA en Papel, dins del qual la publicació *Catálogo Los textos de la danza. Tomo II*, titulado *Modos de investigación que crean obras*,  va incloure una secció anomenada *Investigar modos de investigar.* Aquest va ser també el títol del primer workshop que vam coordinar juntes el 2022 a nunart Barcelona, on vam treballar conceptes d'aquesta secció del catàleg.

**Idioma taller:** Català, Castellà i Anglès

**CALENDARI I FUNCIONAMENT DE LA CONVOCATÒRIA**

* Màxim de 25 places que seran atorgades per ordre de recepció d’inscripcions

**COMPROMISOS DE LES PERSONES INTERESSADES**

* Es demana disponibilitat i compromís en cada dia i horaris del LAB.
* La inscripció serà efectiva quan es faci el pagament, a través de la web del Mercat de les Flors.

**INFORMACIÓ SOBRE LA COREÒGRAFA LAURA VILAR DOLÇ**

Ballarina, docent, creadora i investigadora,[**Laura Vilar Dolç**](https://www.institutdelteatre.cat/contactar/professorat/pld56/vilar-dolc-laura)viu a Viena.

Doctora en Filosofia per la UAB amb una tesi en Recerca Artística a través de la dansa.

Com a ballarina ha treballat en diferents companyies nacionals i internacionals destacant Compagnie Taffanel (2003-2010) i Companyia Cobosmika (2006-2013), amb qui va treballar internacionalment amb la companyia de Russell Maliphant.

Com a creadora en els darrers anys ha presentat Sanjiao, (2018), Voyager (2019) i Tentativas de (des)aparición (2022).

Actualment, és membre de l’equip docent del Màster en Recerca Artística i Disseny, EINA-UAB i del Grau de Disseny de la mateixa universitat. És docent de l’Institut del Teatre de Barcelona des de 2014.

És co-directora de nunart, centre de recerca i experimentació a través i des de la dansa des de 2019 on hi desenvolupa el programa de recerca i residències. [www.nunartbcn.com](http://www.nunartbcn.com)

A Àustria és artista resident a Im\_flieger, [www.imflieger.net](http://www.imflieger.net) centre de recerca en arts performatives, on ha estat directora artística del programa Schule@im\_flieger 2024 i en serà el 2026. Desenvolupa el programa d’intercanvi de residències d’aquest centre *Changing Spaces*Viena-Barcelona. Col·labora amb 2DA en Papel, editorial especialitzada en dansa, com a curadora i editora amb qui ha publicat el seu primer llibre en solitari *Espacio entreceptivo. Una investigación artística bailando* (2025).